pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯเชื่อคนไทยทุกคนรักในหลวง แม้นไม่สามารถสวมเสื้อดำขาวได้ทุกวัน  ขอทุกคนเข้าใจซึ่งกันและกัน เห็นใจกัน อย่าคิดตีความเกินเลยกลายเป็นเรื่องใหญ่
วันอังคารที่ 1 พฤศจิกายน 2559
นายกฯเชื่อคนไทยทุกคนรักในหลวง แม้นไม่สามารถสวมเสื้อดําขาวได้ทุกวัน  ขอทุกคนเข้าใจซึ่งกันและกัน เห็นใจกัน อย่าคิดตีความเกินเลยกลายเป็นเรื่องใหญ่
นายกฯเชื่อคนไทยทุกคนรักในหลวง แม้นไม่สามารถสวมเสื้อดําขาวได้ทุกวัน  ขอทุกคนเข้าใจซึ่งกันและกัน เห็นใจกัน อย่าคิดตีความเกินเลยกลายเป็นเรื่องใหญ่
พลโทสรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรี มั่นใจว่าพี่น้องประชาชนคนไทยทั้งประเทศเทิดทูนและจงรักภักดีต่อพระบาทสมเด็จพระเจ้าอยู่หัวในพระบรมโกศ และต้องการแสดงความอาลัยต่อพระองค์ท่าน ด้วยการแต่งชุดดําขาว อย่างไรก็ตาม ท่านนายกเข้าใจดีว่า ช่วงเวลานี้เสื้อขาวดําเป็นที่ต้องการมาก อาจจะขาดตลาด ทําให้หลายๆท่านอาจไม่สามารถสวมเสื้อขาวดําได้ทุกวันตามที่ใจมุ่งมั่นปรารถนา รวมทั้งพี่น้องประชาชนบางส่วนอาจอยู่ในภาวะลําบากขัดสนที่จะจัดหาเสื้อผ้าชุดใหม่
"ท่านนายกอยากขอให้พี่น้องประชาชนเข้าใจซึ่งกันและกัน เห็นอกเห็นใจกัน ถึงปัจจัยและข้อจํากัดของแต่ละบุคคล อย่าตีความเกินเลย กลายเป็นความไม่เข้าใจ หรือกลายเป็นเรื่องใหญ่โดยไม่จําเป็น เวลานี้ควรเป็นเวลาแห่งความรัก ความสามัคคี และการดูแลให้สังคมมีความสงบสุข"
พลโทสรรเสริญ กล่าวต่อว่า สําหรับพี่น้องประชาชนที่ไม่สามารถจัดหาเสื้อผ้าชุดสีดําหรือสีขาวสําหรับสวมใส่ได้ทุกวัน ท่านสามารถแสดงสัญลักษณ์ของความอาลัยด้วย การติดริบบิ้น หรือโบว์สีดํา บนหน้าอกเสื้อ หรือที่แขนเสื้อบริเวณต้นแขนได้เช่นกัน เพราะสิ่งสําคัญเหนืออื่นใดคือการคิดดี ทําความดี ดํารงตนตามแนวพระราชปณิธานและคําสอนของพระองค์ ซึ่งถือเป็นการแสดงความอาลัยและจงรักภักดีต่อพระเจ้าอยู่หัวในพระบรมโกศอย่างดีที่สุด
............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานกงสุลใหญ่ ณ เมืองปีนัง มอบถุงยังชีพรวม 850 ชุด ให้แก่ให้คนไทยที่ตกทุกข์ในเขตกงสุล โดยความช่วยเหลือจากอาสาสมัครช่วยเหลือคนไทยในแต่ละรัฐ [กระทรวงการต่างประเทศ]
วันพฤหัสบดีที่ 23 เมษายน 2563
สถานกงสุลใหญ่ ณ เมืองปีนัง มอบถุงยังชีพรวม 850 ชุด ให้แก่ให้คนไทยที่ตกทุกข์ในเขตกงสุล โดยความช่วยเหลือจากอาสาสมัครช่วยเหลือคนไทยในแต่ละรัฐ [กระทรวงการต่างประเทศ]
สถานกงสุลใหญ่ ณ เมืองปีนัง มอบถุงยังชีพรวม 850 ชุด ให้แก่ให้คนไทยที่ตกทุกข์ในเขตกงสุล โดยความช่วยเหลือจากอาสาสมัครช่วยเหลือคนไทยในแต่ละรัฐ
เมื่อวันที่ 22 เมษายน 2563 สถานกงสุลใหญ่ ณ เมืองปีนัง มอบถุงยังชีพรวม 850 ชุด ให้แก่ให้คนไทยที่ตกทุกข์ในเขตกงสุล ได้แก่ รัฐปีนัง รัฐเกดะห์ และรัฐปะลิส โดยได้รับความช่วยเหลืออย่างดีจากอาสาสมัครช่วยเหลือคนไทยในแต่ละรัฐ
รัฐบาลไทย-ข่าวทำเนียบรัฐบาล-สธ.เผยรัฐบาลทุ่มงบกว่า 373 ล้านบาท ให้รพ.สต.ทั่วประเทศสร้างชุมชนปลอดขยะ
วันอังคารที่ 11 กันยายน 2561
สธ.เผยรัฐบาลทุ่มงบกว่า 373 ล้านบาท ให้รพ.สต.ทั่วประเทศสร้างชุมชนปลอดขยะ
กระทรวงสาธารณสุข เผยรัฐบาลจัดสรรงบประมาณกว่า 373 ล้านบาท ให้โรงพยาบาลส่งเสริมสุขภาพตําบล สร้างที่พักขยะติดเชื้อในชุมชน ส่งเสริมการออกกําลังกาย รวมทั้งเยี่ยมบ้านสร้างความคุ้นเคย สํารวจปรับปรุงข้อมูลสุขภาพประชาชน
กระทรวงสาธารณสุข เผยรัฐบาลจัดสรรงบประมาณกว่า 373 ล้านบาท ให้โรงพยาบาลส่งเสริมสุขภาพตําบล สร้างที่พักขยะติดเชื้อในชุมชน ส่งเสริมการออกกําลังกาย รวมทั้งเยี่ยมบ้านสร้างความคุ้นเคย สํารวจปรับปรุงข้อมูลสุขภาพประชาชน
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า รัฐบาลได้จัดสรรงบประมาณกว่า 373 ล้านบาท ให้โรงพยาบาลส่งเสริมสุขภาพตําบลหรือ รพ.สต. ทั่วประเทศในโครงการสาธารณสุข 100 ปี หมออนามัยห่วงใยประชาชน สร้างชุมชนปลอดขยะ ร่วมขจัดภัยไข้เลือดออกและมาลาเรีย โดยเร่งรัดดําเนินการ 3 โครงการสําคัญ ได้แก่ 1. โครงการส่งเสริมสุขภาพและสิ่งแวดล้อมชุมชนเพื่อประชาชนสุขภาพดี โดยให้เจ้าหน้าที่และ อสม.ดูแลสิ่งแวดล้อมในชุมชน วัด ศาสนสถาน และโรงเรียน ให้ปลอดขยะ ด้วยมาตรการ 3 เก็บ 3 โรค รวมทั้งให้สํารวจครัวเรือนปรับปรุงข้อมูลสุขภาพไปพร้อมๆกัน นําไปวิเคราะห์จัดทําแผนงาน/โครงการแก้ไขปัญหาในชุมชน เสนอคณะกรรมการพัฒนาคุณภาพชีวิตระดับอําเภอ (พชอ.) 2. โครงการส่งเสริมการออกกําลังกายโดยชุมชนมีส่วนร่วม อย่างน้อยสัปดาห์ละ 3 วันอย่างต่อเนื่อง 3. โครงการสร้างที่พักขยะติดเชื้อชุมชนใน รพ.สต.เพื่อจัดเก็บและกําจัดขยะติดเชื้อจากสถานบริการและจากผู้ป่วยในชุมชน
“ได้กําชับให้ปลัดกระทรวงสาธารณสุขติดตามการทํางานอย่างใกล้ชิด เพื่อให้บรรลุเป้าหมายสําคัญ คือการลดจํานวนผู้ป่วยจากโรคไข้เลือดออกให้ได้มากที่สุด ไม่ให้เกิดการระบาดเหมือนปี 2558 การส่งเสริมให้ชุมชนมีสุขาภิบาลสิ่งแวดล้อมที่ดี มีที่พักขยะติดเชื้อชุมชนเกิดขึ้นทั่วประเทศ การได้ปรับปรุงข้อมูลสุขภาพของประชาชนเพื่อนําไปวางแผนจัดบริการสุขภาพต่อไป” ศ.คลินิก เกียรติคุณ นพ.ปิยะสกล กล่าว
ด้าน นพ.เจษฎา โชคดํารงสุข ปลัดกระทรวงสาธารณสุข กล่าวว่า ได้เร่งรัดติดตามการใช้จ่ายงบประมาณอย่างใกล้ชิด ให้เป็นไปตามแผนงานที่วางไว้ โดยเฉพาะการก่อสร้างที่พักขยะติดเชื้อของ รพ.สต. ขณะนี้ได้จัดส่งแบบแปลนการก่อสร้างให้ทุกจังหวัดเป็นที่เรียบร้อยแล้ว และมอบให้ รพ.สต.ดําเนินการจัดซื้อจัดจ้างเอง ใช้งบประมาณแห่งละ 35,000 บาท โดยจะติดตามงานความก้าวหน้าของงานทุกสัปดาห์
***************************************** 11 กันยายน 2561
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐเกาหลีประจำประเทศไทยเข้าเยี่ยมคารวะนายกรัฐมนตรีเนื่องในโอกาสเข้ารับหน้าที่
วันศุกร์ที่ 8 มีนาคม 2562
เอกอัครราชทูตสาธารณรัฐเกาหลีประจําประเทศไทยเข้าเยี่ยมคารวะนายกรัฐมนตรีเนื่องในโอกาสเข้ารับหน้าที่
เอกอัครราชทูตสาธารณรัฐเกาหลีประจําประเทศไทยเข้าเยี่ยมคารวะนายกรัฐมนตรีเนื่องในโอกาสเข้ารับหน้าที่
วันนี้ (8 มีนาคม 2562) เวลา 09.30 น. นายอี อุก-ฮ็อน (H.E. Mr. Lee Wook-heon) เอกอัครราชทูตสาธารณรัฐเกาหลีประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี เนื่องในโอกาสเข้ารับหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีกล่าวต้อนรับเอกอัครราชทูตฯ ในนามรัฐบาลและประชาชนชาวไทย หวังว่าเอกอัครราชทูตฯ จะกระชับความสัมพันธ์และส่งเสริมความร่วมมือระหว่างไทย – เกาหลีใต้ให้แน่นแฟ้นยิ่งขึ้นต่อไป โอกาสนี้ ทั้งสองฝ่ายต่างยินดีที่ประเทศไทยและเกาหลีใต้ใกล้ชิดกันมานานกว่า 60 ปี โดยมีรากฐานความสัมพันธ์ที่ดีทั้งด้านเศรษฐกิจ การค้า การลงทุน ศิลปวัฒนธรรม และการท่องเที่ยว โดยเมื่อปีที่ผ่านมา นักท่องเที่ยวเกาหลีใต้เดินทางมาไทยมากถึง 1.8 ล้านคน ซึ่งมากเป็นอันดับที่ 3 ขณะที่นักท่องเที่ยวไทยเดินทางไปเกาหลีใต้ ประมาณ 560,000 คน ทั้งสองฝ่ายยืนยันที่จะส่งเสริมความสัมพันธ์ระดับประชาชนของทั้งสองฝ่ายให้ใกล้ชิดยิ่งขึ้นต่อไป
เอกอัครราชทูตฯ กล่าวว่า รู้สึกเป็นเกียรติอย่างยิ่งที่ได้ดํารงตําแหน่งในประเทศไทย และยืนยันที่จะผลักดันให้ไทยกับเกาหลีใต้มีความร่วมมือด้านเศรษฐกิจ การค้า และการลงทุนให้มากขึ้น เพื่อให้เกิดประโยชน์สูงสุดแก่ประชาชนของทั้งสองประเทศ พร้อมกล่าวชื่นชมวิสัยทัศน์ของนายกรัฐมนตรีในการพัฒนาเศรษฐกิจของไทยโดยจัดตั้งเขตพัฒนาพิเศษภาคตะวันออก (EEC) ซึ่งเปิดโอกาสให้มีการลงทุนจากต่างประเทศมากขึ้น เอกอัครราชทูตฯ ยินดีส่งเสริมให้ภาคเอกชนของเกาหลีใต้เข้ามาลงทุนใน EEC มากยิ่งขึ้น ด้านนายกรัฐมนตรีกล่าวว่า ไทยพร้อมร่วมมือกับเกาหลีใต้ขับเคลื่อนความร่วมมือภายใต้นโยบาย New Southern Policy ของประธานาธิบดีมุน แช-อิน ซึ่งสอดคล้องกับยุทธศาสตร์การพัฒนาเศรษฐกิจและนโยบายประเทศไทย 4.0 ของไทย เพื่อให้เศรษฐกิจของทั้งสองประเทศเติบโตควบคู่กัน
ทั้งสองฝ่ายหารือถึงสถานการณ์บนคาบสมุทรเกาหลี โดยเอกอัครราชทูตฯ กล่าวว่าสถานการณ์บนคาบสมุทรเกาหลีมีพัฒนาการเชิงบวก และขอบคุณไทยที่สนับสนุนความพยายามของเกาหลีใต้ในการสร้างสันติภาพอย่างถาวรบนคาบสมุทรเกาหลี ซึ่งนายกรัฐมนตรียินดีที่ความสัมพันธ์ของทุกฝ่ายดีขึ้น และกล่าวชื่นชมบทบาทและความตั้งใจของทุกฝ่ายที่มุ่งหวังให้คาบสมุทรเกาหลีเกิดสันติภาพและเสถียรภาพ ประเทศไทยพร้อมสนับสนุนทุกฝ่ายเพื่อผลประโยชน์ร่วมกันของภูมิภาคและของโลก
สําหรับความร่วมมือด้านความมั่นคง ทั้งสองฝ่ายยินดีที่ไทยและเกาหลีใต้มีความร่วมมือด้านการทหาร การฝึกร่วม Cobra Gold และด้านอุตสาหกรรมป้องกันประเทศ อาทิ เครื่องบินฝึก และเรือฟริเกต
สําหรับความร่วมมือระดับภูมิภาค นายกรัฐมนตรีกล่าวว่า เกาหลีใต้เป็นหุ้นส่วนทางยุทธศาสตร์ที่สําคัญของไทยและอาเซียน ไทยในฐานะประธานอาเซียนในปีนี้ยินดีส่งเสริมความเชื่อมโยงเพื่อให้เกิดความร่วมมือระหว่างไทย อาเซียน และเกาหลีใต้ ด้านเอกอัครราชทูตฯ ยินดีอย่างยิ่งที่ไทยดํารงตําแหน่งประธานอาเซียนในปีนี้ และเกาหลีใต้พร้อมส่งเสริมสนับสนุนความร่วมมือกับไทยและอาเซียนในทุกด้าน โอกาสนี้ เอกอัครราชทูตฯ กล่าวเพิ่มเติมว่า ประธานาธิบดีมุน แช-อิน มีกําหนดการเยือนไทยอย่างเป็นทางการในปีนี้ เพื่อส่งเสริมและยกระดับความร่วมมือให้ใกล้ชิดและผลักดันผลประโยชน์ที่เป็นรูปธรรมระหว่างไทยและเกาหลีใต้ให้มากขึ้น
รัฐบาลไทย-ข่าวทำเนียบรัฐบาล-กระทรวงเกษตรฯ ชูพันธุ์ข้าว กข 43 น้ำตาลต่ำตอบโจทย์การควบคุมน้ำหนัก
วันพฤหัสบดีที่ 11 พฤษภาคม 2560
กระทรวงเกษตรฯ ชูพันธุ์ข้าว กข 43 น้ําตาลต่ําตอบโจทย์การควบคุมน้ําหนัก
กระทรวงเกษตรฯ ชูพันธุ์ข้าว กข 43 น้ําตาลต่ําตอบโจทย์การควบคุมน้ําหนัก วัยรุ่นไทยเลิกกลัวอ้วน
นายปริญญา เพ็งสมบัติ โฆษกกระทรวงเกษตรและสหกรณ์ เปิดเผยว่ากระทรวงเกษตรและสหกรณ์โดยการขับเคลื่อนของคณะกรรมการขับเคลื่อนการดําเนินงานตามแผนการผลิตและการตลาดข้าวครบวงจร ได้ให้ความสําคัญกับการส่งเสริมให้คนไทยการบริโภคข้าวเพื่อสุขภาพ ซึ่งได้มีการวิจัยและพัฒนาพันธุ์ข้าวใหม่ๆ ที่ตอบสนองความต้องการที่หลากหลาย นอกจากนี้ หน่วยงานต่างๆในสังกัดกระทรวงเกษตรและสหกรณ์ยังได้บูรณาการเพื่อส่งเสริมให้ชาวนาปลูกข้าวที่มีคุณภาพ และได้มาตรฐานการผลิตที่ปลอดภัยต่อผู้บริโภค
ด้าน นายอนันต์ สุวรรณรัตน์ อธิบดีกรมการข้าว กล่าวเพิ่มเติมว่า ปัจจุบันนี้คนไทยประสบปัญหาโรคอ้วนตั้งแต่เป็นวัยรุ่น โดยมีสาเหตุมาจากพฤติกรรมการบริโภคอาหารและสภาพแวดล้อมสังคมที่เปลี่ยนไป ผู้ที่เป็นโรคอ้วนมีความเสี่ยงต่อการเจ็บป่วยจากโรคอื่นที่แทรกซ้อนได้ง่ายและเสียชีวิตก่อนวัยอันควร วัยรุ่นไทยจึงต้องหันมาใส่ใจการเลือกรับประทานอาหารควบคู่กับการออกกําลังกาย โดยเฉพาะการรู้จักเลือกรับประทานข้าวให้เหมาะสมกับร่างกายเป็นสิ่งสําคัญ ซึ่งกรมการข้าวได้วิจัยพันธุ์ข้าวใหม่ๆ เพื่อเป็นทางเลือกให้กับชาวนาและผู้บริโภคอย่างหลากหลาย
ล่าสุดกรมการข้าวร่วมกับคณะแพทยศาสตร์ โรงพยาบาลรามาธิบดีมหาวิทยาลัยมหิดลศึกษาดัชนีน้ําตาลในข้าวขัดขาวที่นิยมเพาะปลูกบริโภคในปัจจุบัน จํานวน 120 พันธุ์ โดยนํามาวิเคราะห์หาปริมาณน้ําตาลกลูโคสที่แตกตัวเร็วในข้าวสารซึ่งจะมีผลต่อปริมาณน้ําตาลในเลือด จนได้กลุ่มพันธุ์ข้าวที่นิยมบริโภคทั้งข้าวเจ้าและข้าวเหนียว ได้แก่ ข้าวดอกมะลิ 105, ข้าวเจ๊กเชย, ปทุมธานี 1, กข6, กข43 และพิษณุโลก 80 แล้ววิเคราะห์ปริมาณน้ําตาลในเลือดหลังบริโภคตัวอย่างข้าวของผู้เข้ารับการทดลองในรูปแบบข้าวขัดขาว พบว่าข้าวพันธุ์ กข43 มีค่าดัชนีน้ําตาล 57.5 ต่ํากว่าข้าวพันธุ์อื่นๆ รองลงมาคือพันธุ์ข้าวพิษณุโลก 80 มีค่าดัชนีน้ําตาล 59.5 เมื่อรับประทานข้าวชนิดนี้แล้วย่อยออกมาร่างกายจะได้น้ําตาลน้อยแต่รู้สึกอิ่มได้นาน เหมาะสําหรับวัยรุ่นที่ต้องการควบคุมน้ําหนัก ทานแล้วไม่อ้วน และที่สําคัญคือบริโภคได้ง่ายกว่าข้าวกล้อง
สําหรับข้าวพันธุ์ กข43 เป็นข้าวที่พัฒนาพันธุ์ระหว่างพันธุ์ข้าวเจ้าหอมสุพรรณบุรี และสุพรรณบุรี 1 ค่อนข้างต้านทานต่อโรคไหม้และเพลี้ยกระโดดสีน้ําตาล รับรองพันธุ์เมื่อวันที่ 17 กันยายน 2552 ปัจจุบันนี้ปลูกมากในพื้นที่จังหวัดสุพรรณบุรีและชัยนาท ด้วยคุณสมบัติเป็นข้าวเจ้าที่หอม นุ่ม น่ารับประทานและมีดัชนีน้ําตาลต่ํากว่าข้าวพันธุ์อื่นๆ กรมการข้าว จึงมีแผนจะผลักดันพื้นที่ปลูกข้าว กข43 เข้าโครงการนาแปลงใหญ่ภายใต้แผนการผลิตและการตลาดข้าวครบวงจร เพื่อรองรับความต้องการของตลาดในอนาคต
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงยุติธรรม ประชุมหารือพิจารณาข้อเสนอแนะมาตรการหรือแนวทางในการส่งเสริม และคุ้มครองสิทธิมนุษยชน
วันพุธที่ 30 ตุลาคม 2562
กระทรวงยุติธรรม ประชุมหารือพิจารณาข้อเสนอแนะมาตรการหรือแนวทางในการส่งเสริม และคุ้มครองสิทธิมนุษยชน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมหารือพิจารณาข้อเสนอแนะมาตรการและแนวทางในการส่งเสริมและคุ้มครองสิทธิมนุษยชน
ในวันอังคารที่ ๒๙ ตุลาคม ๒๕๖๒ เวลา ๐๙.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมเป็นประธานการประชุมหารือพิจารณาข้อเสนอแนะมาตรการและแนวทางในการส่งเสริมและคุ้มครองสิทธิมนุษยชน เพื่อรับทราบข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชน กรณีปัญหาในการดําเนินงานด้านกระบวนการยุติธรรมที่พบจากการดําเนินโครงการตรวจเยี่ยมสถานที่เสี่ยงต่อการละเมิดสิทธิมนุษยชน รวมทั้งพิจารณาการดําเนินการตามข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชน อีกทั้งร่วมกันหาแนวทางในการแก้ปัญหาความแออัดของเรือนจํา รวมถึงจํานวนบุคลากรเพื่อให้เพียงพอและเหมาะสมต่อการปฏิบัติงานและการให้บริการทางด้านการแพทย์และสาธารณสุขของผู้ต้องขังในเรือนจํา
รัฐบาลไทย-ข่าวทำเนียบรัฐบาล-ก.แรงงาน บูรณาการ 22 หน่วยงานสร้างการรับรู้ผลงานรัฐบาลแก่ประชาชนในพื้นที่
วันจันทร์ที่ 11 กุมภาพันธ์ 2562
ก.แรงงาน บูรณาการ 22 หน่วยงานสร้างการรับรู้ผลงานรัฐบาลแก่ประชาชนในพื้นที่
‘ปลัดแรงงาน’ ร่วมลงนามความร่วมมือ 22 หน่วยงานบูรณาการสร้างการรับรู้ความเข้าใจนโยบายและผลงานสําคัญของรัฐบาล ลงสู่ประชาชนในพื้นที่ชุมชนและท้องถิ่นทั่วประเทศ
เมื่อวันที่ 11 กุมภาพันธ์ 2562 พล.อ.ประยุทธ์ จันทร์โอชา นายกรัฐมนตรี เป็นประธานในพิธีลงนามบันทึกข้อตกลงความร่วมมือการบูรณาการเสริมสร้างการรับรู้สู่ชุมชน โดยมี นายจรินทร์ จักกะพาก ปลัดกระทรวงแรงงาน ร่วมลงนามในครั้งนี้ด้วย ณ ตึกสันติไมตรี (หลังนอก) ทําเนียบรัฐบาล ซึ่งการลงนามดังกล่าวเป็นไปตามมติครม.เมื่อวันที่ 11 ต.ค. 59 เห็นชอบแนวทางการเสริมสร้างความรู้และความเข้าใจให้กับประชาชน กําหนดให้ส่วนราชการต่าง ๆ มีหน้าที่และความรับผิดชอบในการเสริมสร้างความรู้และความเข้าใจที่ถูกต้องให้กับประชาชนเกี่ยวกับการปฏิบัติราชการของหน่วยงานที่อยู่ในความรับผิดชอบ ทั้งนี้ ให้แต่ละส่วนราชการจัดทําและส่งข้อมูลข่าวสารที่เกี่ยวข้องกับการดําเนินนโยบายสําคัญของรัฐบาลให้เป็นภาษาที่เข้าใจง่าย กระชับ และสร้างช่องทางการติดต่อที่ชัดเจนส่งให้กระทรวงมหาดไทยในฐานะที่เป็นหน่วยงานหลักในการประสานงานและดําเนินกระบวนการสร้างการรับรู้ให้กับประชาชนในระดับท้องถิ่นให้มีความรู้และความเข้าใจเกี่ยวกับนโยบายต่าง ๆ ของรัฐบาล กระทรวงมหาดไทยจึงได้จัดทําบันทึกข้อตกลงความร่วมมือขึ้นกับ 22หน่วยงาน
การลงนามในครั้งนี้เป็นการขับเคลื่อนบูรณาการดําเนินการตามนโยบายของรัฐบาลและส่วนราชการไปสู่การปฏิบัติในระดับพื้นที่ สร้างการรับรู้แก่ประชาชนเกี่ยวกับนโยบายสําคัญของรัฐบาลกําหนดกรอบแนวทางการเสริมสร้างการรับรู้ ความรู้ ความเข้าใจให้แก่ประชาชนในระดับพื้นที่ ประชาสัมพันธ์และเผยแพร่ข้อมูลข่าวสารที่ถูกต้อง และสอดคล้องเป็นมาตรฐานเดียวกันให้กับประชาชน รวมทั้งเป็นการสร้างเครือข่ายอาสาสมัครเสริมสร้างการรับรู้ ความรู้ และความเข้าใจให้แก่ประชาชนในระดับพื้นที่ โดยความร่วมมือจากหลายหน่วยงาน ระหว่าง สํานักนายกรัฐมนตรี กระทรวงกลาโหม การคลัง ต่างประเทศ ท่องเที่ยวและกีฬา พัฒนาสังคมและความมั่นคงของมนุษย์ เกษตรและสหกรณ์ คมนาคม ทรัพยากรธรรมชาติและสิ่งแวดล้อมดิจิทัลเพื่อเศรษฐกิจและสังคม พลังงาน พาณิชย์ ยุติธรรม แรงงาน วัฒนธรรม วิทยาศาสตร์และเทคโนโลยี ศึกษาธิการ สาธารณสุข อุตสาหกรรม กรมประชาสัมพันธ์ และกองอํานวยการรักษาความมั่นคงภายในราชอาณาจักร กับ กระทรวงมหาดไทย
บันทึกความร่วมมือในครั้งนี้ กระทรวงแรงงานจะดําเนินงานจัดทําข้อมูลข่าวสารที่เกี่ยวข้องกับการดําเนินตามนโยบายของรัฐบาล ที่อยู่ในความรับผิดชอบของส่วนราชการ ตลอดจนกําหนดให้มีช่องทางการติดต่อที่ชัดเจนเพื่อจัดส่งไปยังประชาชนในระดับพื้นที่ และจัดทําข้อมูลข่าวสารที่เกี่ยวข้องกับการดําเนินตามนโยบายของรัฐบาลที่ถูกต้อง ด้วยภาษาที่เข้าใจง่าย กระชับ และเป็นมาตรฐานเดียวกันตามข้อ 1 จัดส่งให้กระทรวงมหาดไทยเพื่อนําไปใช้เผยแพร่ให้กับประชาชนในระดับชุมชนและ ท้องถิ่นทุกพื้นที่ทั่วประเทศต่อไป
------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ปริยรณ พรหมสาขา ณ สกลนคร - ภาพ/
11 กุมภาพันธ์ 2562
รัฐบาลไทย-ข่าวทำเนียบรัฐบาล-ผู้ช่วยโฆษกฯ ระบุนายกรัฐมนตรีฝากเจ้าหน้าที่การรถไฟฯ ดูแลประชาชนที่ใช้บริการรถไฟ และขอให้ทุกคนช่วยกันรักษาความสะอาดให้สามารถยืดระยะเวลาการใช้งานรถไฟที่ปรับปรุงใหม่ได้นานขึ้น
วันอังคารที่ 27 ธันวาคม 2559
ผู้ช่วยโฆษกฯ ระบุนายกรัฐมนตรีฝากเจ้าหน้าที่การรถไฟฯ ดูแลประชาชนที่ใช้บริการรถไฟ และขอให้ทุกคนช่วยกันรักษาความสะอาดให้สามารถยืดระยะเวลาการใช้งานรถไฟที่ปรับปรุงใหม่ได้นานขึ้น
พันเอกหญิง ทักษดา สังขจันทร์ ผู้ช่วยโฆษกฯ ระบุนายกรัฐมนตรีฝากเจ้าหน้าที่การรถไฟฯ ดูแลประชาชนที่ใช้บริการรถไฟ และขอให้ทุกคนช่วยกันรักษาความสะอาดให้สามารถยืดระยะเวลาการใช้งานรถไฟที่ปรับปรุงใหม่ได้นานขึ้น
วันนี้ (27 ธ.ค. 59) เวลา 14.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดา สังขจันทร์ผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีปรารภต่อที่ประชุมคณะรัฐมนตรีเกี่ยวข้องกับเรื่องโครงการปรับปรุงรถโดยสารชั้น 3 ของการรถไฟแห่งประเทศไทย กระทรวงคมนาคม ซึ่งนายกรัฐมนตรีให้ความสําคัญกับประชาชนทุกระดับโดยย้ําว่าต้องการที่จะดูแลประชาชนทุกกลุ่มอย่างทั่วถึง โดยเฉพาะการปรับปรุงรถโดยสารชั้น 3 เป็นการยกระดับการให้บริการให้มีความสะดวก สบาย สะอาด และปลอดภัยแก่ประชาชน และเป็นการดูแลประชาชนผู้มีรายได้น้อยให้สามารถเข้าถึงบริการดังกล่าว รวมทั้งถือเป็นการเริ่มต้นการปรับปรุงระบบขนส่งสาธารณะของประเทศ เนื่องจากกระทรวงคมนาคมไม่ได้มีการปรับปรุงรถไฟมานานแล้วโดยเฉพาะรถโดยสารชั้น 3 สําหรับการปรับปรุงครั้งนี้ได้มีการพัฒนาทั้งในเรื่องของการทําความสะอาด การทําสีขบวนรถโดยสารทั้งภายในภายนอกใหม่ให้สวยงามน่าใช้บริการ ขณะเดียวกันขอความร่วมมือประชาชนที่ใช้บริการช่วยกันรักษาความสะอาดและความเป็นระเบียบของขบวนรถโดยสารดังกล่าวไว้ เพื่อจะสามารถเก็บไว้ใช้ได้ระยะเวลานานและคุ้มค่า ตลอดจนขอความร่วมมือเจ้าหน้าที่การรถไฟฯ ทุกคนช่วยกันดูแลและเอาใจใส่กับประชาชนที่มาใช้บริการด้วย
นอกจากนี้ พลเอก ประวิตร วงษ์สุวรรณ รองนายกรัฐมนตรี ได้กล่าวถึงการสนับสนุนของกระทรวงกลาโหมในการดูแลประชาชนในช่วงหยุดยาวต่อเนื่อง 4 วัน (31 ธ.ค.59 – 3 ม.ค.60) ในเทศกาลส่งท้ายปีเก่าต้อนรับปีใหม่ว่า กระทรวงกลาโหมได้มีการบูรณการด้านความมั่นคงและการอํานวยความสะดวกให้กับประชาชนโดยร่วมมือจากทุกหน่วยงานที่เกี่ยวข้องทั้งกระทรวงมหาดไทย คณะรักษาความสงบแห่งชาติ (คสช.) เจ้าหน้าที่ตํารวจ และทหาร ช่วยกันป้องกันและลดการสูญเสียชีวิตและทรัพย์สินจากอุบัติเหตุทางถนนของประชาชน ทั้งนี้ ให้หน่วยงานที่มีที่ตั้งติดกับถนนสายหลักไม่ว่าจะเป็นทหารและตํารวจตั้งจุดอํานวยความสะดวกและบริการทางการจราจรให้กับประชาชนตามเส้นทางหลวงสายต่าง ๆ จํานวน 443 จุด รวมทั้งกระทรวงกลาโหมได้มีโครงการประชาสัมพันธ์ส่งเสริมการลดอุบัติเหตุภายใต้ชื่อ “ขับรถมีน้ําใจ รักษาวินัยจราจร” ให้ประชาชนได้รับทราบข้อมูลต่าง ๆ เพื่อระมัดระวังในเรื่องการใช้รถใช้ถนน
อีกทั้งยังได้มีการเปิดพิพิธภัณฑ์ต่าง ๆ ของหน่วยงานทหาร เพื่อให้ประชาชนสามารถเข้าเยี่ยมชมในช่วงเทศกาลปีใหม่โดยไม่เสียค่าบริการแต่อย่างใด ขณะที่กระทรวงเกษตรและสหกรณ์ได้มีการจัดจุดจําหน่ายสินค้าทางการเกษตรและสินค้าประมง ตลอดจนสิ้นค้าแปรรูปต่าง ๆ จํานวน 95 จุด สําหรับให้ประชาชนที่เดินทางไปท่องเที่ยวหรือสัญจรไปมาในช่วงเทศกาลปีใหม่ เช่น จังหวัดกําแพงเพชร จัดจุดจําหน่ายสินค้าไว้ที่หน้าด่านกักกันสัตว์ของสํานักงานปลัดกระทรวงเกษตรฯ และจังหวัดเชียงราย ตั้งจุดที่บริเวณหน้าสํานักงานสหกรณ์จังหวัด เป็นต้น
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีพบประชาชนจังหวัดพระนครศรีอยุธยาเผยรักทุกคน ไม่ว่าจะเป็นใครจะเกลียดกันไม่ได้ จะต้องร่วมมือกันเดินไปข้างหน้าอย่างเข้มแข็ง
วันอังคารที่ 19 กันยายน 2560
นายกรัฐมนตรีพบประชาชนจังหวัดพระนครศรีอยุธยาเผยรักทุกคน ไม่ว่าจะเป็นใครจะเกลียดกันไม่ได้ จะต้องร่วมมือกันเดินไปข้างหน้าอย่างเข้มแข็ง
นายกรัฐมนตรีพบประชาชนจังหวัดพระนครศรีอยุธยาเผยรักทุกคน ไม่ว่าจะเป็นใครจะเกลียดกันไม่ได้ จะต้องร่วมมือกันเดินไปข้างหน้าอย่างเข้มแข็ง
วันนี้ (19 กันยายน 2560) เวลา 15.00 น. ณ หอประชุมมหาวิทยาลัยราชภัฏพระนครศรีอยุธยา ตําบลประตูชัย อําเภอพระนครศรีอยุธยา จังหวัดพระนครศรีอยุธยา พลเอก ประยุทธ์ จันทร์โอชา นายกรัฐมนตรีพบปะประชาชนภายหลังการประชุมคณะรัฐมนตรีอย่างเป็นทางการนอกสถานที่ ครั้งที่ 2/2560 และมอบหนังสืออนุญาตให้เข้าทําประโยชน์หรือที่อยู่อาศัยในเขตป่าสงวนแห่งชาติให้แก่ผู้ว่าราชการ 3 จังหวัด ได้แก่จังหวัดกาญจนบุรี จังหวัดราชบุรี และจังหวัดประจวบคีรีขันธ์เพื่อนําไปมอบต่อให้ประชาชนที่ได้รับสิทธิ์ต่อไป
โอกาสนี้ นายกรัฐมนตรีได้กล่าวชื่นชมแนวทางการบริหารจัดการน้ําของจังหวัดพระนครศรีอยุธยา ทั้งในส่วนโครงการปล่อยน้ําเข้านา – ปล่อยปลาเข้าทุ่ง โครงการปลูกข้าวเหลื่อมเวลา ซึ่งช่วยลดผลกระทบจากปัญหาน้ําท่วมพื้นที่ปลูกข้าวของจังหวัดเป็นอย่างดี และขอบคุณเกษตรกรที่เสียสละพื้นที่นาข้าวเป็นแก้มลิงรับน้ําชั่วคราว พร้อมกล่าวพบปะกับประชาชนจังหวัดพระนครศรีอยุธยาที่มาให้การต้อนรับตอนหนึ่งว่า วันนี้ทุกคนจะต้องปฏิรูปตัวเองให้ทันการเปลี่ยนแปลงของสถานการณ์ของโลก และสภาพภูมิอากาศ ภาครัฐและภาคประชาชนจะต้องร่วมมือกันในการปฏิรูป โดยเฉพาะการปฏิรูปด้านการเกษตรจะต้องมีการรวมกลุ่ม ปรับเปลี่ยนพฤติกรรมการเพาะปลูกให้เหมาะสม นําเทคโนโลยีเข้ามาช่วยเรื่องการเพาะปลูก และการตลาด พร้อมทั้งอย่าหยุดรอความช่วยเหลือจากรัฐบาลฝ่ายเดียว จนติดเป็นนิสัย ทุกคนต้องพยายามช่วยเหลือตัวเอง ทั้งนี้ รัฐบาลพร้อมให้การสนับสนุน ช่วยเหลือ และแก้ไขปัญหาอย่างเต็มที่ ซึ่งประชาชนต้องให้ความร่วมมือกับรัฐบาลด้วย เพื่อความเข้มแข็งเดินหน้าต่อไปอย่างยั่งยืน ขอให้ทุกคนคิดใหม่ ทําใหม่ ทํานอกกรอบให้เกิดขึ้นอย่างเป็นรูปธรรมให้ได้
นายกรัฐมนตรีกล่าวต่อไปว่า ขอให้ทุกคนอย่าเกลียดตนเอง ถึงแม้จะเกลียด ตนก็รักทุกคนเสมอ และขอให้รู้ว่าตนรักทุกคน ไม่ว่าจะเป็นนักการเมือง พรรคการเมือง หรือใครก็ตาม จะเกลียดกันไม่ได้ เพราะทุกคนคือคนไทย จะต้องรวมมือกันเดินหน้าต่อไปข้างหน้าให้ได้อย่างเข้มแข็งพร้อม ๆ กัน
จากนั้น นายกรัฐมนตรี ได้เดินทางไปเยี่ยมชมพิพิธภัณฑ์สถานแห่งชาติเจ้าสามพระยา ก่อนเดินทางกลับกรุงเทพมหานคร
-----------------------------------------
รัฐบาลไทย-ข่าวทำเนียบรัฐบาล-‘บิ๊กบี้’ ประชุมรัฐมนตรีแรงงานอาเซียน ลงนามพัฒนางานความปลอดภัยของไทยต่อเวทีโลก
วันเสาร์ที่ 2 กันยายน 2560
‘บิ๊กบี้’ ประชุมรัฐมนตรีแรงงานอาเซียน ลงนามพัฒนางานความปลอดภัยของไทยต่อเวทีโลก
“อนันต์ชัย”โฆษกแรงงาน เผย รมว.แรงงานและคณะ มีกําหนดเดินทางไปประชุมรัฐมนตรีแรงงานอาเซียน
และร่วมเป็นเกียรติประชุมวิชาการโลกด้านความปลอดภัยและอาชีวอนามัย ณ สาธารณรัฐสิงคโปร์ ในวันนี้ (2 ก.ย.60)  เพื่อมุ่งมั่นดําเนินงานด้านความปลอดภัยของไทยให้เป็นมาตรฐาน
“อนันต์ชัย”โฆษกแรงงาน เผย รมว.แรงงานและคณะ มีกําหนดเดินทางไปประชุมรัฐมนตรีแรงงานอาเซียน และร่วมเป็นเกียรติประชุมวิชาการโลกด้านความปลอดภัยและอาชีวอนามัย ณ สาธารณรัฐสิงคโปร์ ในวันนี้ (2 ก.ย.60) เพื่อมุ่งมั่นดําเนินงานด้านความปลอดภัยของไทยให้เป็นมาตรฐานสากล
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงานเปิดเผยว่าพล.อ.ศิริชัย ดิษฐกุล รัฐมนตรีว่าการกระทรวงแรงงานและคณะ ได้เดินทางไปประชุมระดับรัฐมนตรีแรงงานอาเซียน (ALMM)และร่วมเป็นเกียรติในการประชุมวิชาการโลกด้านความปลอดภัยและอาชีวอนามัย (World Congress on Safet and Health at Work) ในวันนี้ (2 ก.ย.60) ณ สาธารณรัฐสิงคโปร์ ตามคําเชิญของรัฐมนตรีว่าการกระทรวงกําลังแรงงานสิงคโปร์ โดยการประชุมจะมีขึ้นในวันที่ 3 กันยายน 2560 ซึ่งจะมีการออกถ้อยแถลงและลงนามร่วมกันของรัฐมนตรีแรงงานอาเซียน ในการพัฒนาความปลอดภัยและอาชีวอนามัยเพื่อการเจริญเติบโตทางเศรษฐกิจที่ยั่งยืน
นายอนันต์ชัยกล่าวต่อว่า สาระสําคัญของการประชุมรัฐมนตรีแรงงานอาเซียน (ALMM) ในครั้งนี้มีวัตถุประสงค์เพื่อให้รัฐมนตรีแรงงานจากชาติสมาชิกได้รวมตัวกันเพื่อแสดงออกในเชิงสัญลักษณ์เกี่ยวกับความร่วมมือและการมีเจตนารมณ์ความมุ่งมั่นให้ความสําคัญด้านความปลอดภัยและอาชีวอนามัย สร้างความเข้มแข็งของการดําเนินงาน เพื่อให้สอดคล้องตามมาตรฐานสากล และสร้างภาพลักษณ์ที่ดีของภูมิภาค อีกทั้งยังเป็นการเฉลิมฉลองวาระครบรอบ 50 ปี ของการจัดตั้งอาเซียนอีกด้วย
การออกถ้อยแถลงและลงนามของรัฐมนตรีแรงงานอาเซียนจะเป็นประโยชน์ต่อประเทศไทยเนื่องจากมีความสอดคล้องกับหลักการพื้นฐานของการบริหารจัดการ การดําเนินงานความปลอดภัยและอาชีวอนามัยตามมาตรฐานระหว่างประเทศและตามแนวทางของเครือข่ายความปลอดภัยและอาชีวอนามัยของอาเซียน (ASEAN - OSHNET) ซึ่งสอดคล้องกับวาระแห่งชาติ “แรงงานปลอดภัยและสุขภาพอนามัยดี”ระยะที่ 2 รวมถึงแผนแม่บทความปลอดภัย อาชีวอนามัย และสภาพแวดล้อมในการทํางานแห่งชาติ ฉบับที่ 2 (พ.ศ.2560-2564) รวมทั้งเป็นการแสดงออกถึงความมุ่งมั่นให้ความสําคัญเรื่องความปลอดภัยในการทํางาน สอดคล้องตามอนุสัญญาองค์การแรงงานระหว่างประเทศ ฉบับที่ 187 ว่าด้วยกรอบเชิงส่งเสริมการดําเนินงานความปลอดภัยและอาชีวอนามัย ค.ศ.2006 ซึ่งประเทศไทยได้ให้สัตยาบันแล้วเมื่อวันที่ 23 มีนาคม 2559 อีกด้วย
-----------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักประสานความร่วมมือระหว่างประเทศ - ข้อมูล/
2 กันยายน 2560
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ หารือเอกอัครราชทูต ณ กรุงวอชิงตัน เน้นความร่วมมือการพัฒนาเทคโนโลยี 5G
วันศุกร์ที่ 18 ตุลาคม 2562
ปลัดกระทรวงดิจิทัลฯ หารือเอกอัครราชทูต ณ กรุงวอชิงตัน เน้นความร่วมมือการพัฒนาเทคโนโลยี 5G
ปลัดกระทรวงดิจิทัลฯ หารือเอกอัครราชทูต ณ กรุงวอชิงตัน เน้นความร่วมมือการพัฒนาเทคโนโลยี 5G
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ได้ให้การต้อนรับ นายธานี ทองภักดี เอกอัครราชทูต ณ กรุงวอชิงตัน ประเทศสหรัฐอเมริกา ในโอกาสเข้าเยี่ยมคารวะ ณ ห้องประชุม 802 ชั้น 8 กระทรวงดิจิทัลเพื่อเศรษฐกิจและสังคม กรุงเทพฯ เมื่อวันที่ 16 ตุลาคม 2562 โดยปลัดกระทรวงดิจิทัลฯ และเอกอัครราชทูต ณ กรุงวอชิงตัน ได้ร่วมหารือเกี่ยวกับแนวทางในการสร้างความร่วมมือด้านดิจิทัลระหว่างไทยกับสหรัฐอเมริกา ได้แก่ การพัฒนาระบบ 5G ของประเทศไทย ซึ่งอยู่ในช่วงการทดสอบ โดยฝ่ายไทยยินดีรับการสนับสนุนการพัฒนาเทคโนโลยี 5G จากทุกประเทศ และการดึงดูดการลงทุนด้านดิจิทัลในประเทศไทย เพื่อผลักดันไทยให้เป็นศูนย์กลางด้านดิจิทัลของภูมิภาคอาเซียน รวมถึงความร่วมมือและการลงทุนด้าน Aerospace นอกจากนี้ ยังได้หารือในเรื่องการประสานงานกับบริษัทสื่อสังคมออนไลน์ที่เกี่ยวข้องในกรณีที่มีการกระทําผิดทางคอมพิวเตอร์ และการประชาสัมพันธ์ให้นักธุรกิจทราบถึงเนื้อหาของ พ.ร.บ. คุ้มครองข้อมูลส่วนบุคคล และ พ.ร.บ. การรักษาความมั่นคงปลอดภัยไซเบอร์ที่เป็นไปตามหลักสากล ไม่มีเจตนาที่จะกีดกันหรือเป็นอุปสรรคในการประกอบธุรกิจใดๆ
******************